На основу члана 3. став 1. Одлуке о отуђењу покретних ствари – службених моторних возила из јавне својине општине Инђија („Службени лист општине Инђија“, број 24/16) и члана 26. став 2. Пословика о раду Општинског већа („Службени лист општина Срема“, број 40/08, 41/09 и 20/10), у поступку отуђења покретних ствари-службених моторних возила из јавне својине општине Инђије

Општинско веће општине Инђија на седници одржаној дана, 13.фебруара 2017. године, донело је

**Р Е Ш Е Њ Е**

**О УТВРЂИВАЊУ ПОЧЕТНOГ ИЗНОСА ЦЕНЕ ЗА ОТУЂЕЊЕ ПОКРЕТНИХ СТВАРИ-СЛУЖБЕНИХ МОТОРНИХ ВОЗИЛА ИЗ ЈАВНЕ СВОЈИНЕ ОПШТИНЕ ИНЂИЈА**

**I**

Утврђује се почетни износ цене за отуђење покретних ствари-службених моторних возила из јавне својине општине Инђија за следећа возила:

|  |  |  |  |  |  |  |  |
| --- | --- | --- | --- | --- | --- | --- | --- |
| редни број  | марка возила рег. ознака  | категорија  | број мотора  | запремина/снага (ccm/kw) | број шасије | година производње  | почетни износ цене |
|  1. | FIAT MAREA 16 SXS WIN019-PU | Путничко  | 182А40000404766 | 1581/76 | ZFA18500000406670 | 2001. | 151.557,00 динара |
| 2.  | FIAT PUNTO NUOVA 1.2IN011-CO | Путничко | 188A40000317474 | 1242/44 | ZFА18800004288105 | 2001. | 136.528,00 динара |
| 3.  | RENAULT LAGUNA LUXE 2.0 16VIN007-ŽF | Путничко | F4R6714C000593 | 1998/98 | VF1BG1PBE33397643 | 2005. | 210.405,00 динара |
| 4.  | LADA NIVA 1.7IN002-LO | Путничко | 212136738679 | 1689/59 | XTA21213021630203 | 2002. | 86.526,00 динара  |
| 5. | FORD FIESTA TREND 1.4 TDCIIN015-YŠ | Путничко | KVJACD34744 | 1399/51.5 | WF0JXXGAJJCD34744 | 2012. | 217.968,00 динара |

**II**

Почетни износ цене за отуђење покретних ствари – службених моторних возила из јавне својине општине Инђија из тачке I овог решења утврђен је на основу достављеног Налаза и мишљења вештака – процена вредности путничких возила од 16.01.2017. године који је израђен од овлашћеног судског вештака за област саобраћај - транспорт - безбедност MSc Предраг Ћулибрк дипл. инг. саоб. из Руме.

**III**

Ово решење објавити у „Службеном листу општине Инђија“.

**ОПШТИНСКО ВЕЋЕ ОПШТИНЕ ИНЂИЈА**

**Број:404-21/2017-III Председник,**

**Дана,13.фебруара 2017. године**

**И н ђ и ј а Владимир Гак**

**О б р а з л о ж е њ е**

Правни основ за доношење овог решења садржан је у члану 3. став 1. Одлуке о отуђењу покретних ствари – службених моторних возила из јавне својине општине Инђија („Службени лист општине Инђија“, број 24/16), којим је регулисано да ће почетни износ за отуђење покретних ствари – службених моторних возила која су својини општине Инђија, а која су ближе одређена у члану 2. Одлуке утврдити Општинско веће, а на основу извршене процене од стране овлашћеног судског вештака одговарајуће струке. Истом Одлуком о отуђењу покретних ствари – службених моторних возила из јавне својине општине Инђија овлашћен је начелник Општинске управе да ангажује судског вештака одговарајуће струке.

 Како је у свему поступљено према одредбама Одлуке, односно како је у међувремену достављен Налаз и мишљење вештака – процена вредности путничких возила од 16.01.2017. године који је израђен од овлашћеног судског вештака за област саобраћај - транспорт - безбедност MSc Предраг Ћулибрк дипл. инг. саоб. из Руме, стекли су се услови за доношења Решења којим би се утврдио почетни износ цене за наведене покретне ствари – службена моторна возила.

Имајући у виду напред наведено предлаже се да Општинско веће општине Инђија, донесе Решење о утврђивању почетног износа цене за отуђење покретних ствари - службених моторних возила из јавне својине општине Инђија у тексту како је дат у материјалу.

Одељење за правне и скупштинске послове